ROZHODNUTIE KOMISIE
z 23. apríla 2008,
ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
[oznámené pod číslom K(2008) 1572]
(Text s významom pre EHP)
(2008/331/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Bulharska a Rumunska, a najmä na kapitolu 4 oddiel B písm. f) prvý pododsek jeho prílohy VI,
keďže:
(1)
Aktom o pristúpení Bulharska a Rumunska boli Bulharsku udelené prechodné obdobia na dosiahnutie súladu určitých prevádzkarní na spracovanie mlieka podľa požiadaviek nariadenia Európskeho parlamentu a Rady (ES) č. 853/2004 z 29. apríla 2004, ktorými sa ustanovujú osobitné hygienické predpisy pre potraviny živočíšneho pôvodu (1).
(2)
Dodatok k prílohe VI k Aktu o pristúpení sa zmenil a doplnil rozhodnutiami Komisie 2007/26/ES (2), 2007/689/ES (3) a 2008/209/ES (4).
(3)
Bulharsko poskytlo záruky, že jedna prevádzkareň na spracovanie mlieka bude spracovávať iba surové mlieko, ktoré je v súlade s podmienkami EÚ. Táto prevádzkareň by sa preto mala vypustiť z kapitoly II dodatku k prílohe VI.
(4)
Dodatok k prílohe VI k Aktu o pristúpení Bulharska a Rumunska by sa preto mal zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Z kapitoly II dodatku k prílohe VI k Aktu o pristúpení Bulharska a Rumunska sa vypúšťa prevádzkareň uvedená v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 23. apríla 2008